Zahirah MacWilson

Nur Zahirah MacWilson binti Zainol MacWilson (lahir 1 Februari 1995) merupakan seorang pelakon dan model wanita Malaysia. Beliau terkenal menerusi beberapa drama televisyen lakonan beliau antaranya ialah Mencintaimu, Cik Cinderella dan Encik Tengku, Duda Pujaan Dara, Tak Ada Cinta Sepertimu dan Jangan Benci Cintaku. Kerjaya filem Zahirah bermula menerusi filem Bulan dan Pria Terhebat.

Kehidupan awal
Zahirah dilahirkan di Kuala Lumpur dan dibesarkan di Sheffield, London dan Perth, Australia serta mempunyai darah campuran British di sebelah bapanya dan Melayu di sebelah ibunya. Beliau merupakan anak sulung daripada empat adik-beradik. Bapanya ialah Zainol Johari MacWilson yang merupakan bekas penyampai berita TV3 dan ibunya ialah Maslinda Yusoff. Zahirah berkelulusan Sarjana Muda Pengurusan Sumber Manusia di Universiti Curtin di Perth, Australia.

Kerjaya
Memulakan kerjaya awalnya sebagai model pada usia 12 tahun ketika di bangku sekolah, Zahirah memulakan kerjaya lakonan profesional pada 2015 menerusi drama orientasi remaja Dunia Generasi Baru dengan memegang watak Zahra, diikuti oleh watak Dr. Katrina dalam HidayahMu Ramadan. Namanya mula menjadi perhatian ramai selepas membintangi drama Mencintaimu bersama Sharnaaz Ahmad, Zahirah memegang watak Annisa. Drama ini mengisahkan perjalanan cinta antara Anissa dan Hisham, Anissa seorang yang bercita-cita tinggi dan mahu sambung belajar di universiti. 

Kejayaan seterusnya dikecapi oleh Zahirah ialah menerusi gandingannya bersama Shukri Yahaya menerusi drama Cik Cinderella dan Encik Tengku memegang watak Puteri Nuraisha. Beliau kembali menjayakan wataknya dalam telefilem khas Aidilfitri, Cik Cinderella dan Encik Tengku Raya.

Zahirah memegang watak Athea Irdeena dalam drama Tak Ada Cinta Sepertimu bersama Syafiq Kyle yang bersiaran di Astro Ria, menggantikan Lafazkan Kalimah Cintamu lakonan Farid Kamil dan Nelydia Senrose. Zahirah kemudiannya membintangi drama adaptasi novel karya Emy Roberto, Jangan Benci Cintaku bersama Saharul Ridzwan yang bersiaran di TV3 dengan memegang watak Rafeeqa Huda.

Zahirah membintangi filem sulung lakonannya, Bulan dan Pria Terhebat arahan Ghaz Abu Bakar, di mana beliau memegang watak sebagai Bulan, pelatih pasukan tentera khas Indonesia menjejaki sindiket pemerdagangan manusia bagi mencari adiknya, Melati (dilakonkan oleh Aprena Manrose) yang telah diperdaya dan dibawa ke Malaysia. Untuk menjayakan watak Bulan, Zahirah mempersiapkan dirinya dengan berlatih menggunakan senjata sebelum ke set penggambaran.

Kehidupan peribadi
Sekitar 2015, beliau menjalinkan hubungan cinta dengan pelakon Zul Ariffin, namun hubungan cinta mereka telah berakhir pada 2018.

Pada Disember 2018, beliau dilaporkan menjalin hubungan dengan pelakon Aiman Hakim Ridza ketika sama-sama membintangi drama Curi-Curi Cinta, dan mengesahkan hubungan mereka. Zahirah dan Aiman bertunang pada 8 Jun 2019 di Perth, Australia. Pasangan ini telah disatukan sebagai suami isteri pada 20 Februari 2020.

Adiknya, Haziq bergiat aktif dalam kelab bola sepak Australia.

Zahirah dan Aiman dikurniakan cahayamata sulung, Isaac Raees.

Filemografi

Filem

Drama

Telefilem

Anugerah dan pencalonan

Rujukan

Pautan luar
 
 
 

Kelahiran 1995
Orang hidup
Pelakon wanita Malaysia
Pelakon wanita Malaysia abad ke-21
Peragawati Malaysia
Orang dari Kuala Lumpur
Pelakon televisyen Malaysia
Orang Malaysia berketurunan Melayu
Muslim Malaysia
Pelakon filem Malaysia
Orang Malaysia berketurunan Inggeris
Orang Malaysia berketurunan Australia